pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“หม่อมเต่า” ห่วงใยแรงงานไทยในญี่ปุ่น จากสถานการณ์พายุไต้ฝุ่นฮากิบิส
วันอังคารที่ 15 ตุลาคม 2562
“หม่อมเต่า” ห่วงใยแรงงานไทยในญี่ปุ่น จากสถานการณ์พายุไต้ฝุ่นฮากิบิส
รมว.แรงงาน ห่วงใยแรงงานไทยในญี่ปุ่น กําชับฝ่ายแรงงานฯ ในญี่ปุ่น ติดตามสถานการณ์พายุฮากิบิสอย่างใกล้ชิด พร้อมให้ความช่วยเหลือหากได้รับผลกระทบ และขอให้แรงงานปฏิบัติตามคําแนะนําจากภาครัฐ
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยถึงความห่วงใยเกี่ยวกับสถานการณ์ภัยพิบัติในประเทศญี่ปุ่น จากพายุไต้ฝุ่นฮากิบิส ตามที่กรมอุตุนิยมวิทยาญี่ปุ่น ได้มีประกาศเตือนภัยไต้ฝุ่น หมายเลข 19 (Hagibis) ซึ่งขณะนี้ได้ส่งผลกระทบต่อพื้นที่เขตคันโต (โตเกียวและพื้นที่โดยรอบ) และเขตโตไก (ชิซึโอกะและพื้นที่โดยรอบ) ทําให้เกิดฝนตกหนักและลมแรงในพื้นที่ดังกล่าว โดยได้รับแจ้งจากอัครราชทูตที่ปรึกษา (ฝ่ายแรงงาน) สํานักงานแรงงานไทยในประเทศญี่ปุ่นว่า มีแรงงานไทยอยู่ในพื้นที่ประมาณ 6,300 คน ทั้งนี้ จึงได้กําชับให้อัครราชทูตที่ปรึกษา (ฝ่ายแรงงาน) ติดตามสถานการณ์อย่างใกล้ชิด พร้อมทั้งออกประกาศแจ้งเตือนแรงงานไทยในประเทศญี่ปุ่นผ่านทางช่องทางต่างๆ รวมถึง ประสานกับองค์กรต่างๆ ที่ทําหน้าที่ดูแลแรงงาน อาสาสมัครแรงงาน เพื่อให้แจ้งเตือนแรงงาน และร่วมกันประสานงานกับหน่วยงานต่างๆ ในพื้นที่ เพื่อให้ความช่วยเหลือแรงงานไทยที่ได้รับผลกระทบ ซึ่งจากข้อมูลของกรมการจัดหางานพบว่า ขณะนี้มีแรงงานไทยไปทํางานในประเทศญี่ปุ่น จํานวนทั้งสิ้น 8,113 คน
รมว.แรงงาน กล่าวเพิ่มเติมว่า จากสถานการณ์ภัยพิบัติที่เกิดขึ้นในประเทศญี่ปุ่น ขอให้ครอบครัวของแรงงานไทยที่ทํางานในประเทศญี่ปุ่นมั่นใจได้ว่า รัฐบาลและกระทรวงแรงงานมีความห่วงใยและพร้อมให้ความช่วยเหลือแรงงานไทยที่ได้รับผลกระทบ และขอให้แรงงานไทยในประเทศญี่ปุ่น ติดตามข่าวสารของทางราชการอย่างใกล้ชิด รวมถึงปฏิบัติตามคําแนะนําจากทางภาครัฐอย่างเคร่งครัด โดยแรงงานไทยในประเทศญี่ปุ่นยังสามารถแจ้งขอความช่วยเหลือผ่านทาง TOEA Mobile Application ของกรมการจัดหางาน เพื่อจะได้ประสานกับหน่วยงานที่เกี่ยวข้องเพื่อให้ความช่วยเหลือต่อไป
ทั้งนี้ หากครอบครัวของแรงงานไทยในประเทศญี่ปุ่น มีความกังวลเกี่ยวกับสถานการณ์พายุ สามารถติดต่อสอบถามได้ที่ สายด่วนกระทรวงแรงงาน โทร. 1506
รัฐบาลไทย-ข่าวทำเนียบรัฐบาล-รอง นรม. และ รมว.กห. ลงพื้นที่ตรวจราชการภาคอีสานตอนล่าง กำชับต้องร่วมกันดึงศักยภาพของพื้นที่และร่วมพัฒนาเติมเต็มไปด้วยกัน ย้ำต้องทำให้ประชาชนได้ประโยชน์และมีส่วนร่วมทุกฝ่าย
วันจันทร์ที่ 7 พฤษภาคม 2561
รอง นรม. และ รมว.กห. ลงพื้นที่ตรวจราชการภาคอีสานตอนล่าง กําชับต้องร่วมกันดึงศักยภาพของพื้นที่และร่วมพัฒนาเติมเต็มไปด้วยกัน ย้ําต้องทําให้ประชาชนได้ประโยชน์และมีส่วนร่วมทุกฝ่าย
รอง นรม. และ รมว.กห. ลงพื้นที่ตรวจราชการภาคอีสานตอนล่าง
เมื่อ 7 พ.ค. 61 พล.อ.ประวิตร วงษ์สุวรรณ รองนรม.และรมว.กห. ได้เดินทางไปตรวจราชการในพื้นที่ภาคอีสานตอนล่าง โดยได้รับฟังการบรรยายสรุปจากส่วนราชการต่างๆ ณ ศาลากลาง จว.บุรีรัมย์
โดยสรุปภาพรวม จว.บุรีรัมย์ มีการขยายตัวอย่างรวดเร็ว ตามการเจริญเติบโตทางเศรษฐกิจ จึงมีความต้องการสนับสนุนการขยายสาธารณูปโภคพื้นฐาน ทั้งถนน สนามบิน ระบบระบายน้ําและแหล่งนํา้อุปโภคบริโภค รองรับควบคู่กับการพัฒนาคุณภาพชีวิตของประชาชน
พล.อ.ประวิตร ได้กําชับให้ส่วนราชการต่างๆ ของ จว.บุรีรัมย์ มุ่งมั่นทํางานหนักร่วมกันมากขึ้น ด้วยการดึงศักยภาพ จุดแข็งของพื้นที่และร่วมพัฒนาเติมเต็มไปด้วยกัน ตอบสนองทั้งการขับเคลื่อนงานตามนโยบายของรัฐบาลในภาพใหญ่ การพัฒนาเชื่อมโยงกับยุทธศาสตร์กลุ่มจังหวัด และความต้องการของประชาชนในพื้นที่ โดยเฉพาะการพัฒนาระบบสาธารณูปโภคและการพัฒนาคุณภาพชีวิตของประชาชน จึงขอให้จัดทําแผนงานและงบประมาณให้มีความชัดเจน เชื่อมโยงและต่อเนื่องกัน พร้อมทั้งย้ํา ให้ความสําคัญกับการส่งเสริมความเข้าใจและการมีส่วนร่วมของประชาชน โดยใช้กลไกประชารัฐ สนับสนุนการขับเคลื่อนบริหารงานร่วมกันระดับพื้นที่ เน้นความรวดเร็ว โปร่งใสและเป็นรูปธรรม
ขณะเดียวกัน ต้องเร่งรัดนําข้อมูลการร้องเรียนของประชาชนผ่านศูนย์ดํารงธรรมและข้อมูลระดับพื้นที่ มาวิเคราะห์เชื่อมโยง เพื่อแก้ปัญหาและบรรเทาความเดือดร้อนของประชาชนส่วนใหญ่ให้ได้อย่างแท้จริง ทั้ง ปัญหาราคาพืชผลการเกษตร และปัญหายาเสพติด ปัญหาภัยแล้ง การบุกรุกพื้นที่ป่าและพื้นที่สาธารณะซึ่งตามมาด้วยปัญหาภัยพิบัติ พร้อมทั้งให้เตรียมการป้องกันและบรรเทาภัยพิบัติที่จะเกิดขึ้น
ด้านการรักษาความมั่นคงปลอดภัยของประชาชน รองนรม.และรมว.กห. ได้กําชับให้ฝ่ายปกครอง ร่วมกับหน่วยงานทหารและตํารวจในพื้นที่ ประสานการทํางานร่วมกันอย่างใกล้ชิด โดยให้ความสําคัญกับ งานด้านการข่าว และงานเชิงป้องกัน รวมทั้งส่งเสริมสนับสนุนให้ประชาชนมีส่วนร่วมมากขึ้น
สําหรับการแก้ไขปัญหาความมั่นคงในพื้นที่ชายแดน พล.อ.ประวิตร ได้กําชับให้เพ่งเล็งปัญหายาเสพติด การบุกรุกทําลายป่าไม้ คนต่างด้าวหลบหนีเข้าเมืองและปัญหาแรงงานผิดกฎหมาย โดยขอให้กองทัพภาคที่ 3 โดยกองกําลังสุรนารี และ มณฑลทหารบกที่ 26 ร่วมกับ สํานักทหารพัฒนาภาค 5 ประสานการทํางานร่วมกัน โดยน้อมนําแนวทางพระราชทานเศรษฐกิจพอเพียง มาดําเนินการควบคู่กับยุทธศาสตร์เพื่อความมั่นคง และให้พิจารณาใช้ประโยชน์จากงานพัฒนาและการช่วยเหลือประชาชนในถิ่นทุรกันดาร สนับสนุนภารกิจของกองกําลังป้องกันชายแดน เพื่อแก้ปัญหาความมั่นคงและยกระดับพัฒนาคุณภาพชีวิตของประชาชนในพื้นที่ชายแดนไปด้วยกัน
รัฐบาลไทย-ข่าวทำเนียบรัฐบาล-กรมบัญชีกลางแจงมาตรการบริหารสัญญากรณีที่ได้รับผลกระทบจากปัญหาโรคติดเชื้อไวรัสโคโรนา 2019 (COVID-19)
วันพฤหัสบดีที่ 12 มีนาคม 2563
กรมบัญชีกลางแจงมาตรการบริหารสัญญากรณีที่ได้รับผลกระทบจากปัญหาโรคติดเชื้อไวรัสโคโรนา 2019 (COVID-19)
กรมบัญชีกลางซักซ้อมความเข้าใจแนวทางปฏิบัติการบริหารสัญญาในกรณีที่ได้รับผลกระทบจากปัญหาโรคติดเชื้อไวรัสโคโรนา 2019 ในการเดินทางไปศึกษา ดูงาน อบรมหลักสูตร หรือประชุม ในประเทศที่มีการระบาดของโรคติดเชื้อไวรัสโคโรนา 2019 (COVID-19)
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่นายกรัฐมนตรีได้มีข้อสั่งการเกี่ยวกับมาตรการสําหรับการแก้ไขปัญหาจากโรคติดเชื้อไวรัสโคโรนา 2019 (COVID-19) โดยได้กําหนดให้ส่วนราชการและหน่วยงานอื่นของรัฐระงับหรือเลื่อนการเดินทางไปศึกษาดูงาน ฝึกอบรม หรือประชุม ในประเทศที่มีการระบาดของโรค และประเทศเฝ้าระวัง ตามที่กระทรวงสาธารณสุขกําหนด โดยในส่วนของการดูงานหรือฝึกอบรม ให้เปลี่ยนแปลงงบประมาณเป็นการดูงาน หรือฝึกอบรมภายในประเทศแทน จนกว่าสถานการณ์จะคลี่คลาย เว้นแต่กรณีมีความจําเป็นไม่สามารถหลีกเลี่ยงได้ ต้องได้รับอนุญาตให้เดินทางออกนอกราชอาณาจักรจากหัวหน้าส่วนราชการหรือหน่วยงานอื่นของรัฐ
อธิบดีกรมบัญชีกลางกล่าวต่อว่า ในส่วนที่เกี่ยวข้องกับการบริหารสัญญา กรมบัญชีกลาง กระทรวงการคลัง โดยคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ เห็นว่าเพื่อให้การป้องกันโรคติดเชื้อไวรัสโคโรนา 2019 (COVID-19) เป็นไปอย่างมีประสิทธิภาพและประสิทธิผลตามข้อสั่งการของนายกรัฐมนตรี เพื่อให้ผลกระทบจากกรณีโรคติดเชื้อไวรัสโคโรนา 2019 (COVID-19) ที่ส่งผลต่อภาคเอกชนซึ่งเป็นคู่สัญญากับหน่วยงาน ของรัฐน้อยที่สุด ตลอดจนให้หน่วยงานของรัฐมีแนวทางการพิจารณาในการบริหารสัญญากรณีที่ได้รับผลกระทบดังกล่าว จึงขอซักซ้อมความเข้าใจ ดังนี้
1) กรณีที่หน่วยงานของรัฐทําสัญญาจ้างเหมาบริการศึกษาดูงาน ซึ่งกําหนดเนื้องานเฉพาะเรื่องการศึกษาดูงานเท่านั้น และไม่มีความประสงค์จะจัดให้มีการเดินทางไปศึกษา ดูงาน ฝึกอบรม หรือประชุม ในประเทศที่มีการระบาดของโรคติดเชื้อไวรัสโคโรนา 2019 (COVID-19) และประเทศเฝ้าระวัง ตามที่กระทรวงสาธารณสุขกําหนด ให้หน่วยงานดําเนินการเจรจาตกลงยกเลิกกับคู่สัญญา เพื่อที่จะบอกเลิกสัญญาหรือข้อตกลงตามนัยมาตรา 103 วรรคสอง แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 คือ การตกลงกับคู่สัญญาที่จะบอกเลิกสัญญาหรือข้อตกลง ให้ผู้มีอํานาจพิจารณาได้เฉพาะในกรณีที่เป็นประโยชน์แก่หน่วยงานของรัฐโดยตรงหรือเพื่อประโยชน์สาธารณะ เพื่อแก้ไขข้อเสียเปรียบของหน่วยงานรัฐในการที่จะปฏิบัติตามสัญญาหรือข้อตกลงนั้นต่อไป
2) กรณีที่หน่วยงานของรัฐทําสัญญาจ้างเหมาบริการโดยกําหนดเนื้องานหลายกิจกรรม ซึ่งการศึกษาดูงานเป็นกิจกรรมหนึ่งในการจ้างเหมาบริการตามสัญญา และหน่วยงานมีความประสงค์จะเลื่อนหรือยกเลิกกิจกรรมหรือเปลี่ยนแปลงสถานที่ให้หน่วยงานพิจารณาดําเนินการแก้ไขสัญญาตามนัยมาตรา 97 วรรคหนึ่ง (3) แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 คือ เป็นการแก้ไขเพื่อประโยชน์แก่หน่วยงานของรัฐหรือประโยชน์สาธารณะ
รัฐบาลไทย-ข่าวทำเนียบรัฐบาล-รัฐบาลขอบคุณทุกภาคส่วนร่วมช่วยเหลือบรรเทาทุกข์อุทกภัย
วันพุธที่ 18 กันยายน 2562
รัฐบาลขอบคุณทุกภาคส่วนร่วมช่วยเหลือบรรเทาทุกข์อุทกภัย
รัฐบาลขอบคุณทุกภาคส่วนร่วมช่วยเหลือบรรเทาทุกข์อุทกภัย
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณทุกภาคส่วนทั้งรัฐ เอกชน และประชาชน ที่ร่วมใจกันบริจาคเงินช่วยเหลือ บรรเทาทุกข์ พี่น้องประชาชนที่ประสบอุทกภัยในพื้นที่ภาคอีสาน ผ่านรายการ “ ร่วมใจ พี่น้องไทย ช่วยภัยน้ําท่วม” โดยเงินทุกบาททุกสตางค์จากการบริจาคนี้ จะนําไปช่วยเหลือ บรรเทาทุกข์ให้พี่น้องประชาชนอย่างโปร่งใส ตรวจสอบได้ และทั่วถึง ตามเจตนารมณ์ของผู้บริจาค
โดยการรับบริจาคเข้าบัญชีกองทุนช่วยเหลือผู้ประสบภัย สํานักนายกรัฐมนตรี ซึ่งเป็นกองทุนที่เปิดไว้เพื่อรองรับผู้ที่ประสงค์จะร่วมบริจาคช่วยเหลือประชาชนในยามที่ประสบภัยในช่วงเวลาต่างๆ และรัฐบาลทําหน้าที่ดูแลและเป็นตัวกลางนําเงินบริจาคนี้ส่งให้ประชาชนที่ประสบภัย โดยมีกระบวนการที่โปร่งใส ตรวจสอบได้ เพื่อให้เงินบริจาคนี้ถึงมือประชาชนอย่างแท้จริง
นอกจากนี้ ที่สําคัญรัฐบาลต้องขอขอบคุณทุกภาคส่วนต่างๆที่ได้ช่วยเหลือ บรรเทาทุกข์ ผู้ประสบภัยกันมาอย่างต่อเนื่องด้วย
รัฐบาลไทย-ข่าวทำเนียบรัฐบาล-การคลายล็อคดาวน์ ในระยะที่ 4 กลุ่มธุรกิจประเภท ผับ บาร์ สามารถเปิดกิจการ ได้หรือไม่ ??
วันพฤหัสบดีที่ 11 มิถุนายน 2563
การคลายล็อคดาวน์ ในระยะที่ 4 กลุ่มธุรกิจประเภท ผับ บาร์ สามารถเปิดกิจการ ได้หรือไม่ ??
การคลายล็อคดาวน์ ในระยะที่ 4  ผับ บาร์ สามารถเปิดกิจการ ได้หรือไม่ ??
Q :การคลายล็อคดาวน์ ในระยะที่ 4 กลุ่มธุรกิจประเภท ผับ บาร์ สามารถเปิดกิจการ ได้หรือไม่??
A :ยังไม่อนุญาตให้เปิดกิจการในระยะนี้ และยังคงต้องรอการประเมินเพื่อพิจารณาผ่อนปรนในระยะต่อไป
รัฐบาลไทย-ข่าวทำเนียบรัฐบาล-ก.แรงงาน แจง แรงงานข้ามชาติเข้ามาทำงานถูกกฎหมายได้สิทธิคุ้มครองสวัสดิการและประกันสุขภาพเท่าเทียมแรงงานไทย
วันจันทร์ที่ 3 กุมภาพันธ์ 2563
ก.แรงงาน แจง แรงงานข้ามชาติเข้ามาทํางานถูกกฎหมายได้สิทธิคุ้มครองสวัสดิการและประกันสุขภาพเท่าเทียมแรงงานไทย
กระทรวงแรงงาน ชี้แจงกรณีข้อวิจารณ์แรงงานข้ามชาติในไทยขาดหลักประกันสุขภาพ เผย ข้อเท็จจริง คนต่างด้าวที่เข้ามาทํางานในประเทศไทยอย่างถูกต้องตามกฎหมายได้รับการคุ้มครอง
ด้านสวัสดิการและสุขภาพ ภายใต้กฎหมายและสิทธิเท่าเทียมกับแรงงานไทย
เมื่อวันที่ 3 กุมภาพันธ์ 2563 นายไพโรจน์ โชติกเสถียร ผู้ตรวจราชการกระทรวงแรงงานชี้แจงถึงกรณีที่นายฮวน ซานทานเดอร์ รองผู้แทนองค์การยูนิเซฟประเทศไทย กล่าวถึงสิทธิเกี่ยวกับแรงงานข้ามชาติในไทยขาดหลักประกันสุขภาพว่า คนต่างด้าวที่เดินทางเข้ามาทํางานในประเทศไทยอย่างถูกต้องตามกฎหมายจะได้รับการคุ้มครองด้านสวัสดิการในการทํางาน และด้านสุขภาพ เช่น การประกันสังคม การประกันสุขภาพ โดยการคุ้มครองดังกล่าว ใช้กฎหมายฉบับเดียวกันกับแรงงานที่เป็นคนไทย ดังนั้น จึงถือว่าได้รับสิทธิเท่าเทียมกันกับคนไทย
นายไพโรจน์ฯ กล่าวต่อว่า ส่วนเรื่องระบบ MOU นั้น คือ ระบบการรับ - ส่งแรงงานระหว่างรัฐบาลประเทศผู้รับกับรัฐบาลประเทศผู้ส่ง ซึ่งเป็นการกําหนดเฉพาะเรื่องแรงงานเท่านั้น โดยวัตถุประสงค์ของแรงงานที่เข้ามาก็เป็นการชั่วคราว เพื่อการทํางานหารายได้ มิใช่เป็นการย้ายถิ่นฐานเพื่อเข้ามาอยู่อาศัยหรือเพื่อวัตถุประสงค์อื่น ๆ ทั้งนี้ กรณีดังกล่าวก็เป็นไปตามหลักสากลเช่นเดียวกันกับแรงงานไทยที่ไปทํางานต่างประเทศก็ไม่สามารถนําผู้พึ่งพิงติดตามไปอยู่ด้วยได้ ทั้งนี้ หากผู้พึ่งพิง (ภรรยาและบุตรของแรงงาน)มีความต้องการเดินทางมาพบกับแรงงาน ก็ไม่ได้มีข้อห้ามกําหนดไว้ แต่กระบวนการที่จะเข้ามาในราชอาณาจักรก็ต้องเป็นไปตามหลักกฎหมายว่าด้วยคนเข้าเมือง
กรณีแรงงานต่างด้าวที่เข้ามาทํางานอย่างถูกต้องตามกฎหมาย หากมีบุตรที่เกิดในราชอาณาจักรไทย ก็สามารถแจ้งเกิดและได้รับสิทธิการอยู่ในราชอาณาจักรเป็นการชั่วคราว เช่นเดียวกันกับบิดาหรือมารดาตามกฎกระทรวงกําหนดฐานะและเงื่อนไข การอยู่ในราชอาณาจักรไทยของผู้เกิดในราชอาณาจักรไทยซึ่งไม่ได้สัญชาติไทย พ.ศ.2560 ที่ออกตามกฎหมายว่าด้วยสัญชาติ
ส่วนประเด็นเรื่องค่ารักษาพยาบาลแพงนั้น แรงงานต่างด้าวมีประกันสุขภาพอยู่แล้วก็สามารถใช้สิทธิประกันสุขภาพได้ตามปกติ ส่วนประเด็นเรื่องพื้นที่ในการรักษาพยาบาล ก็สามารถแจ้งย้ายได้หากแรงงานเปลี่ยนไปทํางานในพื้นที่อื่น หรือเปลี่ยนไปทํางานกับนายจ้างรายอื่น ๆ ซึ่งไม่ได้อยู่ในพื้นที่เดิม รวมถึงผู้ติดตามก็สามารถทําประกันสุขภาพได้ตั้งแต่แรกเกิด ตามประกาศกระทรวงสาธารณสุข เรื่อง การตรวจสุขภาพและประกันสุขภาพแรงงานต่างด้าว พ.ศ. 2562 โดยกระทรวงสาธารณสุขกําหนดค่าประกันสุขภาพ ดังนี้ 1) แรงงานต่างด้าว ค่าประกันสุขภาพ 2 ปี ราคา 3,200 บาท 2) ผู้ติดตาม (บุตร) อายุเกิน 7 ปี แต่ไม่เกิน 18 ปี ค่าประกันสุขภาพ 2 ปี ราคา 3,200 บาท 3) ผู้ติดตาม (บุตร) อายุไม่เกิน 7 ปี ค่าประกันสุขภาพ 2 ปี ราคา 730 บาท
รัฐบาลไทย-ข่าวทำเนียบรัฐบาล-วธ. จัดกิจกรรมบำเพ็ญกุศลอุทิศถวายพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันศุกร์ที่ 11 ตุลาคม 2562
วธ. จัดกิจกรรมบําเพ็ญกุศลอุทิศถวายพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วธ. จัดกิจกรรมบําเพ็ญกุศลอุทิศถวายพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วธ. จัดกิจกรรมบําเพ็ญกุศลอุทิศถวายพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันศุกร์ที่ ๑๑ ตุลาคม ๒๕๖๒ เวลา ๐๗.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีทําบุญตักบาตรพระสงฆ์ จํานวน ๘๙ รูป พร้อมด้วยคณะผู้บริหารกระทรวงวัฒนธรรม ข้าราชการ บุคลากรภาครัฐ ภาคเอกชน อุทิศถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ อาคารวัฒนธรรมวิศิษฏ์ กระทรวงวัฒนธรรม เขตห้วยขวาง กรุงเทพมหานคร
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า กระทรวงวัฒนธรรม โดยกรมการศาสนา จัดกิจกรรมบําเพ็ญกุศลอุทิศถวายพระราชกุศล เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อถวายเป็นพระราชกุศล น้อมรําลึกถึงพระมหากรุณาธิคุณและแสดงความจงรักภักดีเป็นราชสักการะแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ได้สร้างคุณประโยชน์แก่ประเทศชาติอย่างอเนกอนันต์ เพื่อให้ศาสนิกชนทุกศาสนาได้ร่วมสืบทอดศาสนา ปฏิบัติศาสนกิจนําหลักธรรมทางศาสนาไปสู่การปฏิบัติในชีวิตประจําวันและทํากิจกรรมสาธารณประโยชน์เพื่อถวายเป็น พระราชกุศลฯ เสริมสร้างความรัก ความสามัคคีแก่ปวงชนชาวไทยโดยมีสถาบันพระมหากษัตริย์เป็นศูนย์รวมจิตใจ
โดยส่วนกลาง จัดพิธีทําบุญตักบาตรพระสงฆ์ จานวน ๘๙ รูป ถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และจัดกิจกรรมปฏิบัติธรรมถวายเป็นพระราชกุศลฯ ระหว่างวันที่ ๑๑-๑๓ ตุลาคม ๒๕๖๒ ณ ยุวพุทธิกสมาคมแห่งประเทศไทย ในพระบรมราชูปถัมภ์ เขตภาษีเจริญ กรุงเทพมหานคร ในส่วนภูมิภาค ๗๖ จังหวัด มีการจัดพิธีทําบุญตักบาตรพระสงฆ์ ถวายเป็นพระราชกุศลฯ ระหว่างวันที่ ๑๑-๑๓ ตุลาคม ๒๕๖๒ ณ พระอารามหลวง หรือสถานที่ ๆจังหวัดกําหนด
นายกิตติพันธ์ พานสุวรรณ อธิบดีกรมการศาสนา กล่าวเพิ่มเติมว่า กรมการศาสนา ร่วมกับยุวพุทธิกสมาคม แห่งประเทศไทย ในพระบรมราชูปถัมภ์ จัดกิจกรรมการปฏิบัติธรรม ถวายพระราชกุศล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต ๑๓ ตุลาคม ๒๕๖๒ ระหว่างวันที่ ๑๑-๑๓ ตุลาคม ๒๕๖๒ ณ ยุวพุทธิกสมาคมแห่งประเทศไทย ในพระบรมราชูปถัมภ์ เขตภาษีเจริญ กรุงเทพมหานคร เพื่อเป็นการน้อมรําลึกในพระมหากรุณาธิคุณที่มีต่อประชาชนชาวไทย และแสดงความจงรักภักดี ซึ่งการปฏิบัติธรรมเป็นการพัฒนาจิตใจ มีกระบวนการและขั้นตอนเพื่อให้มีสมาธิ เกิดสติ ปัญญา เป็นการนําศีลธรรมและคุณธรรมมาใช้เป็นแนวทางในการดํารงชีวิตด้วยการปฏิบัติวิปัสสนากรรมฐาน อันเป็นการปฏิบัติธรรมอันสูงสุดตามหลักพระพุทธศาสนา เพื่อขัดเกลากิเลส พัฒนาจิตใจให้เกิดปัญญาและเกิดความสันติสุขแก่ชีวิต ครอบครัว และสังคม รวมถึงประเทศชาติเป็นการพัฒนาคุณธรรมจริยธรรมภาคสังคม เพราะเมื่อได้นําหลักธรรมของพุทธศาสนาไปปฏิบัติย่อมเกิดประโยชน์แก่ตนเอง ใน ๓ ระดับ คือ ประโยชน์ขั้นต่ํา สามารถตั้งตัวเป็นหลักฐานได้ ประโยชน์ขั้นกลาง สามารถตั้งตัวอยู่ในหลักศีลธรรมได้ และประโยชน์ขั้นสูงสุด คือ สามารถดับกิเลส พ้นทุกข์ ได้อย่างแท้จริง
รัฐบาลไทย-ข่าวทำเนียบรัฐบาล-สรุปผลการประชุมฯ 5 กลุ่ม พร้อมข้อสั่งการ และเสนอแนะของท่าน รมว.ทส และหลากหลายความคิดเห็นจากทุกภาคส่วนในที่ประชุม
วันอังคารที่ 31 กรกฎาคม 2561
สรุปผลการประชุมฯ 5 กลุ่ม พร้อมข้อสั่งการ และเสนอแนะของท่าน รมว.ทส และหลากหลายความคิดเห็นจากทุกภาคส่วนในที่ประชุม
สรุปผลการประชุมฯ 5 กลุ่ม พร้อมข้อสั่งการ และเสนอแนะของท่าน รมว.ทส และหลากหลายความคิดเห็นจากทุกภาคส่วนในที่ประชุม
สรุปผลการประชุมฯ 5 กลุ่ม พร้อมข้อสั่งการ และเสนอแนะของท่าน รมว.ทส และหลากหลายความคิดเห็นจากทุกภาคส่วนในที่ประชุม
ภาพและข่าว: กรมป่าไม้, เผยแพร่: อาทิตยา
รัฐบาลไทย-ข่าวทำเนียบรัฐบาล-นายกรัฐมนตรีขอให้ทุกฝ่ายร่วมกันส่งเสริมผ้าไหมไทยให้เป็นที่ประจักษ์และยอมรับในระดับสากล
วันเสาร์ที่ 23 พฤศจิกายน 2562
นายกรัฐมนตรีขอให้ทุกฝ่ายร่วมกันส่งเสริมผ้าไหมไทยให้เป็นที่ประจักษ์และยอมรับในระดับสากล
นายกรัฐมนตรีขอให้ทุกฝ่ายร่วมกันส่งเสริมผ้าไหมไทยให้เป็นที่ประจักษ์และยอมรับในระดับสากล
วันนี้ (23 พฤศจิกายน 2562) เวลา 19.00 น. ณ หอประชุมกองทัพเรือ กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานและกล่าวสุนทรพจน์ในพิธีเปิดงานมหกรรมผ้าไหม “ไหมไทยสู่เส้นทางโลก” ครั้งที่ 9 โดยมีคณะบุคคลสําคัญประกอบด้วย นายวิษณุ เครืองาม รองนายกรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรม คณะทูตานุทูตและคู่สมรส นักออกแบบจากทั่วโลก ภาคเอกชน ศิลปินดารา และสื่อมวลชนกว่า 3,000 คนเข้าร่วมงาน
โครงการมหกรรมผ้าไหมไทยจัดขึ้นอย่างต่อเนื่องเพื่อเทิดพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ปีนี้นับเป็นปีที่ 9 โดยจัดส่งผ้าไหมไทยไปยังประเทศต่างๆ ทั่วโลก เพื่อให้นักออกแบบได้ร่วมกันออกแบบและตัดเย็บผ้าไหมไทยให้เป็นเครื่องแต่งกายที่แสดงเอกลักษณ์และวัฒนธรรมถิ่นของประเทศต่างๆ ที่เข้าร่วมงานกว่า 70 ประเทศ เพื่อให้ผ้าไหมไทยมีโอกาสสู่สายตาชาวโลก ส่งเสริมศักยภาพ และสร้างโอกาสแก่ผู้ประกอบการผ้าไหมไทย
โอกาสนี้ นายกรัฐมนตรีกล่าวสํานึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงประกอบพระราชกรณียกิจในการอนุรักษ์ฟื้นฟูผ้าทอชนิดต่างๆ ของท้องถิ่นไทย จนสวยงาม ประณีตเป็นเอกลักษณ์ของชาติไทย ทรงฉลองพระองค์ด้วยผ้าไทยในการเสด็จพระราชดําเนินทั้งในและต่างประเทศมาโดยตลอด ทําให้ผ้าไหมไทยเป็นที่รู้จักและนิยมอย่างแพร่หลาย อีกทั้งทรงฟื้นฟูการทอผ้าไหม ส่งเสริมการผลิต การแปรรูป และจําหน่าย ทําให้ประชาชนชาวไทยมีความภาคภูมิใจในศิลปวัฒนธรรมผ้าทอของตนเอง มีการรวมกลุ่มกันเพื่อถ่ายทอดความรู้ พัฒนาผ้าทอไทย ส่งผลให้ประชาชนมีรายได้เพิ่มขึ้น มีความเป็นอยู่ที่ดีขึ้น และช่วยเสริมสร้างเศรษฐกิจของชาติ
แม้ว่าปัจจุบันผ้าไหมไทยจะเป็นที่รู้จักและนิยมอย่างแพร่หลาย แต่รัฐบาลเล็งเห็นว่าผ้าไหมไทยยังมีโอกาสขยายตัวทางธุรกิจ และสร้างมูลค่าเพิ่มได้อีกมาก เนื่องจากมีความสวยงาม ประณีต และมีเอกลักษณ์ที่ไม่เหมือนผ้าทอประเทศใดในโลก ทุกฝ่ายจึงควรร่วมมือกันให้ความรู้เกี่ยวกับการผลิต ออกแบบ เผยแพร่ และสวมใส่ผ้าไหมไทยให้มากขึ้น
การจัดงานมหกรรมผ้าไหมในครั้งนี้ นอกจากจะเป็นการเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงแล้วยังเป็นการประชาสัมพันธ์เผยแพร่ความสวยงามของผ้าไหมไทย และกระตุ้นให้นักศึกษา เยาวชน ได้เรียนรู้ผลิตภัณฑ์เสื้อผ้าจากไหมไทย โดยมีกิจกรรมต่าง ๆ อาทิ เเฟชั่นโชว์การออกแบบของดีไซน์เนอร์ชั้นนําทั่วโลก การจัดนิทรรศการออกแบบผ้าไหม และการแข่งขันการออกแบบเสื้อผ้าไหมไทยของนักศึกษา ซึ่งนับเป็นกิจกรรมที่ดียิ่ง
ในตอนท้าย นายกรัฐมนตรีแสดงความขอบคุณหน่วยงานทั้งภาครัฐและเอกชน และผู้มีส่วนเกี่ยวข้องที่ได้ร่วมกันจัดมหกรรมผ้าไหม “ไหมไทยสู่เส้นทางโลก” ครั้งที่ 9 นี้ขึ้น
รัฐบาลไทย-ข่าวทำเนียบรัฐบาล-ออท.สาธารณรัฐเซ็ก/ไทย ได้นำ ผชท.ทหาร เช็ก/กรุงเทพฯ และคณะ เข้าเยี่ยมคำนับ ปล.กห.
วันอังคารที่ 11 ธันวาคม 2561
ออท.สาธารณรัฐเซ็ก/ไทย ได้นํา ผชท.ทหาร เช็ก/กรุงเทพฯ และคณะ เข้าเยี่ยมคํานับ ปล.กห.
นาย Marek Libricky (มาเร็ก ลิบชีตซกี) ออท.สาธารณรัฐเซ็ก (เช็ก)/ ไทย ได้นํา พล.อ.ต. Jaromir Sebesta (ยาโรเมียร์ เชเบสต้า) ผชท.ทหารเช็ก/กรุงเทพฯ ซึ่งมีถิ่นพํานัก ณ กรุงนิวเดลี สาธารณรัฐอินเดีย (อดีต ผบ.ทอ.เซ็ก)เข้าเยี่ยมคํานับ พล.อ.ณัฐ อินทรเจริญ ปล.กห.
เมื่อ ๔ ธ.ค.๖๑,๑๔๐๐ นาย Marek Libricky (มาเร็ก
ลิบชีตซกี) ออท.สาธารณรัฐเซ็ก (เช็ก)/ ไทย ได้นํา พล.อ.ต. Jaromir Sebesta (ยาโรเมียร์ เชเบสต้า) ผชท.ทหารเช็ก/กรุงเทพฯ ซึ่งมีถิ่นพํานัก ณ กรุงนิวเดลี สาธารณรัฐอินเดีย (อดีต ผบ.ทอ.เซ็ก)เข้าเยี่ยมคํานับ พล.อ.ณัฐ อินทรเจริญ ปล.กห. ณ ศาลาว่าการกลาโหม ในโอกาสแนะนําตัวเข้ารับตําแหน่งใหม่
พล.อ.ณัฐ ได้ให้การต้อนรับและกล่าวขอบคุณที่กรุณาให้เกียรติมาเยี่ยมคํานับ ปล.กห. พร้อมกล่าวชื่นชมความสัมพันธ์อันดีระหว่างไทย และสาธารณรัฐเช็ก โดยได้มีการแลกเปลี่ยนการเยือนระหว่างผู้นําในระดับรัฐบาล
และกองทัพมาอย่างต่อเนื่อง รวมถึงความร่วมมือด้านการพัฒนาอุตสาหกรรมป้องกันประเทศ โดยเฉพาะอย่างยิ่งผลสําเร็จของ MOU กห.- กห.เช็ก ที่สนับสนุนความร่วมมือในการปรับปรุงยุทโธปกรณ์ ด้านการบินของกองทัพอากาศไทยให้มีประสิทธิภาพสูงขึ้น นอกจากนั้นสาธารณรัฐเช็กยังได้เสนอที่จะให้ไทยมี ผชท.ทหารไปประจํา
กรุงปราก สาธารณรัฐเช็ก ด้วยเช่นกัน
พล.อ.ณัฐ ได้กล่าวต้อนรับ ผชท.ทหารเช็ก ท่านใหม่ที่จะเข้ารับหน้าที่ และอวยพรให้ประสบผลสําเร็จลุล่วง
ในการปฏิบัติหน้าที่ พร้อมกล่าวขอบคุณ ออท.สาธารณรัฐเช็ก (เช็ก)/ไทย ที่ปฏิบัติหน้าที่ได้เป็นอย่างดีในการส่งเสริมความสัมพันธ์ระหว่างทั้งสองประเทศมาโดยตลอด ทั้งนี้ ปล.กห.ได้กล่าวเชิญชวนผู้ประกอบการของสาธารณรัฐเช็กเข้ามาลงทุนในโครงการ EEC และเข้าร่วมงาน Defence of Security 2019 ซึ่งไทยจะเป็นประธานอาเซียนในปี ๒๕๖๒
รัฐบาลไทย-ข่าวทำเนียบรัฐบาล-สธ.จัดประชุมวิชาการ ปี 60 มีผลงานวิชาการ กว่า 3,000 เรื่อง
วันพุธที่ 6 กันยายน 2560
สธ.จัดประชุมวิชาการ ปี 60 มีผลงานวิชาการ กว่า 3,000 เรื่อง
กระทรวงสาธารณสุข จัดประชุมวิชาการประจําปี 2560
กระทรวงสาธารณสุข จัดประชุมวิชาการประจําปี 2560 บุคลากรสาธารณสุขทุกวิชาชีพ ส่งผลงานเข้าร่วมนําเสนอ 3,150 เรื่อง เน้นการส่งเสริมสุขภาพ พัฒนาคุณภาพมาตรฐานของการบริการ ส่งเสริมการมีส่วนร่วมของประชาชนในการดูแลสุขภาพของตนเอง เพื่อรองรับการก้าวสู่ยุคประเทศไทย 4.0
วันนี้ (6 กันยายน 2560) ที่โรงแรมเซนทารา โฮเต็ล แอนด์ คอนเวนชั่น เซ็นเตอร์ จังหวัดอุดรธานี แพทย์หญิงมยุรา กุสุมภ์ ที่ปรึกษารัฐมนตรี  ว่าการกระทรวงสาธารณสุข พร้อมด้วยนายแพทย์โสภณ เมฆธน ปลัดกระทรวงสาธารณสุข เปิดการประชุมวิชาการกระทรวงสาธารณสุข ประจําปี 2560 ในหัวข้อ “สาธารณสุขไทย ใต้ร่มพระบารมี ก้าวสู่ 100 ปี ไทยแลนด์ 4.0” พร้อมมอบรางวัลผู้มีผลงานวิจัยยอดเยี่ยมประจําปี 2559 จํานวน 6 รางวัล โดยมีบุคลากรสาธารณสุขทุกวิชาชีพจากทั่วประเทศเข้าร่วมประชุม กว่า 5,000 คน เพื่อแลกเปลี่ยนความรู้แนวคิด รวมทั้งนวัตกรรมต่าง ๆ ในการที่จะนําไปปรับปรุงระบบงานให้เกิดประโยชน์ต่อวงการสาธารณสุข
แพทย์หญิงมยุรากล่าวว่า การจัดประชุมวิชาการประจําปีของกระทรวงสาธารณสุขจัดขึ้นต่อเนื่องเป็นปีที่ 25 เป็นเวทีที่รวบรวมผลงานการพัฒนางานทางการแพทย์และสาธารณสุข รวมทั้งเป็นเวทีระดมความคิดนวัตกรรมใหม่ ๆ ทางการแพทย์สาธารณสุขและเทคโนโลยีทางการแพทย์ เพื่อสร้างการได้เปรียบในการแข่งขันและสร้างมูลค่า ช่วยขับเคลื่อนระบบเศรษฐกิจและสังคมของประเทศก้าวหน้าได้อย่างมั่นคง มั่งคั่ง และยั่งยืน โดยในปีนี้ให้ความสําคัญกับการส่งเสริมสุขภาพ พัฒนาคุณภาพมาตรฐานของการบริการ ส่งเสริมให้ประชาชนดูแลสุขภาพของตนเอง เพื่อรองรับการก้าวสู่ยุคประเทศไทย 4.0 ที่ขับเคลื่อนเศรษฐกิจด้วยนวัตกรรม ยึดหลักเศรษฐกิจพอเพียง ตามรอยเบื้องพระยุคลบาทของในหลวงรัชกาลที่ 9 มาเป็นแนวคิดหลัก
การประชุมวิชาการปี 2560 ได้รับความสนใจจากบุคลากรสาธารณสุข ส่งผลงานนําเสนอมากถึง 3,150 เรื่อง ถูกคัดเลือกเข้านําเสนอ 1,054 เรื่องเนื่องจากข้อกําจัดของสถานที่ แบ่งเป็น 3 ประเภท ได้แก่ 1.ผลงานวิจัยนําเสนอแบบวาจา 454 เรื่อง แบ่งเป็นห้องย่อยตามสาขาวิชาชีพ อาทิ การแพทย์ การพยาบาล ทันตสาธารณสุข เภสัชกรรม วิทยาศาสตร์การแพทย์ การแพทย์แผนไทยฯ การส่งเสริมสุขภาพและอนามัยสิ่งแวดล้อม การป้องกันและควบคุมโรค ห้องR2R2.ผลงานวิจัยนําเสนอแบบโปสเตอร์ 400 เรื่อง และ 3.ผลงานวิจัยนําเสนอด้วยนวัตกรรมหรือสิ่งประดิษฐ์ 200 เรื่อง และR2Rจํานวน 123 เรื่อง ทั้งนี้ ผลงานทั้งหมดได้ผ่านการคัดกรองจากคณะกรรมการผู้ทรงคุณวุฒิ ผู้เชี่ยวชาญทุกสาขาอาชีพของกระทรวงสาธารณสุขและมหาวิทยาลัยต่างๆ และจะคัดเลือกผู้มีผลงานวิจัยยอดเยี่ยมประจําปี 2560 ต่อไป
สําหรับกิจกรรมในงานประกอบด้วย นิทรรศการเฉลิมพระเกียรติฯ นิทรรศการจากกรม เขตสุขภาพ และหน่วยงานในกํากับ การบรรยาย/อภิปรายทางวิชาการ โดยผู้ทรงคุณวุฒิทั้งจากในประเทศและต่างประเทศ การประกวดผลงานทางวิชาการ การประกวดผลงานวิชาการดีเด่น นอกจากนี้ ยังได้จัดให้มีการนําเสนอผลงานวิชาการจากนักวิจัยระดับมืออาชีพ และผลงานจากกลุ่มพัฒนานักวิจัย เพื่อเผยแพร่องค์ความรู้ให้บุคลากรได้นําไปประยุกต์ใช้ในพื้นที่